title: 92/583/ETY: Neuvoston päätös tehty 14 päivänä joulukuuta 1992, tuotantoeläinten suojelua koskevan eurooppalaisen yleissopimuksen muutospöytäkirjan tekemisestä

text:
03 /Nide 47                                        Euroopan yhteisöjen virallinen lehti                                         133
392D0583
31.12.92                                  EUROOPAN YHTEISÖJEN VIRALLINEN LEHTI                                         N:o L 395/21
                                                       NEUVOSTON PAATOS,
                                                   tehty 14 päivänä joulukuuta 1992,
                              tuotantoeläinten suojelua koskevan eurooppalaisen yleissopimuksen
                                                     muutospöytäkirjan tekemisestä
                                                              (92/583 /ETY)
EUROOPAN YHTEISÖJEN NEUVOSTO, joka                                      yhteisön osallistuminen edistää siten osaltaan sen tavoit
                                                                        teiden toteutumista, ja
ottaa huomioon Euroopan talousyhteisön perustamis                      muutospöytäkirja on syytä hyväksyä,
sopimuksen ja erityisesti sen 43 artiklan,
ottaa huomioon komission ehdotuksen,
                                                                        ON PÄÄTTÄNYT SEURAAVAA :
ottaa huomioon Euroopan parlamentin lausunnon^),
ottaa huomioon talous- ja sosiaalikomitean lausunnon(2),                                           1 artikla
sekä katsoo, että                                                       Hyväksytään yhteisön puolesta tuotantoeläinten suojelua
                                                                        koskevan           eurooppalaisen           yleissopimuksen
yhteisö on päätöksellä 78/923/ETY( 3) hyväksynyt                        muutospöytäkirj a.
tuotantoeläinten suojelua koskevan eurooppalaisen yleis
sopimuksen, jäljempänä " yleissopimus "; yhteisö on tallet             Pöytäkirjan teksti on tämän päätöksen liitteenä.
tanut hyväksymiskirjan,
Euroopan neuvoston ministerikomitea on 15 päivänä mar                                             2 artikla
raskuuta       1991         hyväksynyt           yleissopimuksen
muutospöytäkirj an karjankasvatuksen tieteellisen ja teknisen
kehityksen huomioon ottamiseksi,                                        Neuvoston      puheenjohtaja     tallettaa hyväksymiskirjan
                                                                        muutospöytäkirj an 6 artiklan 4 kohdan mukaisesti.
tuotantoeläinten       suojelua         koskevien     kansallisten
lainsäädäntöjen väliset erot voivat aiheuttaa epäsuhtaa                 Tehty Brysselissä 14 päivänä joulukuuta 1992 .
kilpailun edellytyksiin ja siten välillisesti vaikuttaa
yhteismarkkinoiden toimintaan,                                                               Neuvoston puolesta
                                                                                Puheenjohtaja
yleissopimus koskee asioita, jotka kuuluvat yhteiseen
maatalouspolitiikkaan,                                                                          J. GUMMER
(') EYVL N:o C 337,21.12.1992
(2) EYVL N:o C 332, 16.12.1992, s . 24
(3 ) EYVL N:o L 323 , 17.11.1978 , s . 12


Avis juridique important

|

31979D0486

79/486/ETY: Neuvoston päätös, tehty 14 päivänä toukokuuta 1979, komission valtuuttamisesta ottamaan lainaa investointien edistämiseksi yhteisössä tehdyn päätöksen 78/870/ETY soveltamisesta

Virallinen lehti nro L 125 , 22/05/1979 s. 0016 - 0017 Suomenk. erityispainos Alue 10 Nide 1 s. 0021  Kreikank. erityispainos: Luku 10 Nide 1 s. 0184  Ruotsink. erityispainos Alue 10 Nide 1 s. 0021

NEUVOSTON PÄÄTÖS,tehty 14 päivänä toukokuuta 1979,komission valtuuttamisesta ottamaan lainaa investointien edistämiseksi yhteisössä tehdyn päätöksen 78/870/ETY soveltamisesta (79/486/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission valtuuttamisesta ottamaan lainaa investointien edistämiseksi yhteisössä 16 päivänä lokakuuta 1978 tehdyn neuvoston päätöksen 78/870/ETY () ja erityisesti sen 2 artiklan,ottaa huomioon komission ehdotuksen (),ottaa huomioon edustajakokouksen lausunnon (),sekä katsoo, ettäyhteisön toiminnan tavoitteena on toteuttaa rakenteellisia investointihankkeita, jotka vastaavat yhteisön ensisijaisia tavoitteita energian, teollisuuden ja infrastruktuurin rakentamisen aloilla,yhteisö on asettanut tavoitteekseen edistää taloudellisen toiminnan elpymistä ja tukea yhteisiä politiikkoja yhteisön toimilla, joiden tarkoituksena jäsenvaltioiden politiikkojen lähentämistä edistävien investointihankkeiden toteuttaminen, minkä tavoitteen Euroopan neuvosto on 5 päivänä joulukuuta 1978 päätöslauselmassaan Euroopan rahajärjestelmästä ja siihen liittyvistä kysymyksistä vahvistanut,infrastruktuuri- ja energia-alojen investoinneilla on erittäin suuri merkitys jäsenvaltioiden talouksille,infrastruktuuri-investoinneilla on huomattava vaikutus alueelliseen kehittymiseen ja työllisyyteen,yhteisö on asettanut energiapoliittiseksi tavoitteekseen vähentää riippuvuutta tuontienergiasta ja lisätä hankintojen varmuutta; nämä tavoitteet on neuvosto useaan kertaan vahvistanut sekä myös Euroopan neuvosto vähän aikaa sitten kokouksessaan 6 ja 7 päivänä heinäkuuta 1978,yhteisön toiminta auttaa selviytymään lukuisista ja laajoista infrastruktuuri- ja energia-alojen investointihankkeista, janykyisissä oloissa näyttäisi hyväksyttävältä pääomaltaan 500 miljoonan Euroopan laskentayksikön suuruinen laina, joka käytettäisiin edellä mainittujen ensisijaisen tärkeiden alojen investointihankkeisiin annettaviin lainoihin,ON PÄÄTTÄNYT SEURAAVAA:1 artiklaAnnetaan lupa ensimmäiselle lainaerälle, jonka pääoma saa olla enintään 500 miljoonaa Euroopan laskentayksikköä.2 artiklaNäiden ottolainojen varat käytetään antolainoiksi yhteisön alueella toteutettavien niiden investointihankkeiden rahoittamiseen, jotka ovat yhteisön infrastruktuuri- ja energia-alojen ensisijaisten tavoitteiden mukaiset.Tässä ensimmäisessä erässä infrastruktuuri-investointien on koskettava erityisesti kuljetuksia, teleliikennettä, parannuksia maatalouteen, vedenhankintalaitoksia sekä ympäristön suojelua. Energiainvestoinneilla on lisättävä yhteisön energiahankintojen riippumattomuutta, varmuutta ja erilaistumista, investointien on tuettava energiavarojen kehittämistä, hyväksikäyttöä, kuljetusta ja varastointia; erityistä huomiota on kiinnitettävä energiatalouteen ja vaihtoehtoisten energiavarojen kehittämiseen.3 artiklaKomissio päättää hankkeiden kelvollisuudesta seuraavien suuntaviivojen mukaisesti: P investointi vastaa kyseisellä alalla sovellettavia yhteisön sääntöjä, P investointi myötävaikuttaa yhteisön merkittävimpien rakenteellisten ongelmien ratkaisemiseen ja yhteisön alueellisten erojen vähentämiseen sekä työllisyystilanteen paranemiseen.Tehty Brysselissä 14 päivänä toukokuuta 1979.Neuvoston puolestaPuheenjohtajaR. MONORY() EYVL N:o L 298, 25.10.1978, s. 9() EYVL N:o C 88, 4.4.1979, s. 3() EYVL N:o C 127, 21.5.1979, s. 32


title: Neuvoston päätös 2006/866/YUTP, tehty 30 päivänä marraskuuta 2006 , Euroopan unionin tarkkailuvaltuuskunnan (EUMM) johtajan toimikauden jatkamisesta

text:
               1.12.2006

               FI

               Euroopan unionin virallinen lehti

               L 335/47

      NEUVOSTON PÄÄTÖS 2006/866/YUTP,
   tehty 30 päivänä marraskuuta 2006,
   Euroopan unionin tarkkailuvaltuuskunnan (EUMM) johtajan toimikauden jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,
   ottaa huomioon Euroopan unionin tarkkailuvaltuuskunnan toimeksiannon jatkamisesta 25 päivänä marraskuuta 2002 hyväksytyn neuvoston yhteisen toiminnan 2002/921/YUTP (1) ja erityisesti sen 5 artiklan 1 kohdan,
   sekä katsoo seuraavaa:

               (1)

               Neuvosto teki 21 päivänä marraskuuta 2005 päätöksen 2005/808/YUTP (2) Euroopan unionin tarkkailuvaltuuskunnan (EUMM) johtajan Maryse DAVIETin toimikauden jatkamisesta. Kyseisen päätöksen mukaisesti hänen toimikautensa päättyy 31 päivänä joulukuuta 2006.

               (2)

               Neuvosto hyväksyi 30 päivänä marraskuuta 2006 yhteisen toiminnan 2006/867/YUTP tarkkailuvaltuuskunnan toimeksiannon jatkamisesta ja muuttamisesta 31 päivään joulukuuta 2007.

               (3)

               Tämän vuoksi myös tarkkailuvaltuuskunnan johtajan toimikautta olisi jatkettava,

         ON PÄÄTTÄNYT SEURAAVAA:
   1 artikla
   Jatketaan Euroopan unionin tarkkailuvaltuuskunnan johtajan Maryse DAVIETin toimikautta 31 päivään joulukuuta 2007.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2006.

            Neuvoston puolesta

            Puheenjohtaja

         L. HYSSÄLÄ

      (1)  EYVL L 321, 26.11.2002, s. 51. Yhteinen toiminta sellaisena kuin se on viimeksi muutettuna yhteisellä toiminnalla 2005/807/YUTP (EUVL L 303, 22.11.2005, s. 61).

      (2)  EUVL L 303, 22.11.2005, s. 62.


title: 2012/199/EU: Euroopan komission puheenjohtajan päätös, annettu 29 päivänä helmikuuta 2012 , kuulemismenettelystä vastaavan neuvonantajan tehtävästä ja toimivaltuuksista tietyissä kauppaan liittyvissä menettelyissä

text:
               19.4.2012

               FI

               Euroopan unionin virallinen lehti

               L 107/5

         EUROOPAN KOMISSION PUHEENJOHTAJAN PÄÄTÖS,
   annettu 29 päivänä helmikuuta 2012,
   kuulemismenettelystä vastaavan neuvonantajan tehtävästä ja toimivaltuuksista tietyissä kauppaan liittyvissä menettelyissä
   (2012/199/EU)
   EUROOPAN KOMISSION PUHEENJOHTAJA, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen,
   ottaa huomioon komission työjärjestyksen (1) ja erityisesti sen 22 artiklan,
   sekä katsoo seuraavaa:

               (1)

               Oikeus hyvään hallintoon on Euroopan unionin lainsäädännössä vahvistettu periaate, johon sisältyvät hallinnollisten menettelyiden asianomaisten osapuolten prosessuaaliset oikeudet, kun menettelyiden tulos voi vaikuttaa niiden etuihin.

               (2)

               Tämä Euroopan unionin lainsäädännön periaate on vahvistettu Euroopan unionin perusoikeuskirjan (2) 41 artiklassa. Perusoikeuskirjan 41 artiklan 1 ja 2 kohdassa vahvistetuista oikeuksista, jotka koskevat henkilöä, jonka etuihin kauppaan liittyvä menettely vaikuttaa, säädetään joko nimenomaisesti tai niitä olisi sovellettava seuraavissa asetuksissa, sillä ne ovat yleisiä oikeusperiaatteita: polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annettu neuvoston asetus (EY) N:o 1225/2009 (3), muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annettu neuvoston asetus (EY) N:o 597/2009 (4), tuontiin sovellettavasta yhteisestä järjestelmästä 26 päivänä helmikuuta 2009 annettu neuvoston asetus (EY) N:o 260/2009 (5), tiettyjen kolmansien maiden tuontiin sovellettavasta yhteisestä menettelystä 7 päivänä heinäkuuta 2009 annettu neuvoston asetus (EY) N:o 625/2009 (6), yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annettu neuvoston asetus (EY) N:o 3286/94 (7), alusten vahinkoa aiheuttavalta hinnoittelulta suojautumisesta 29 päivänä tammikuuta 1996 annettu neuvoston asetus (EY) N:o 385/96 (8), lentoliikennepalvelujen tarjoamiseen muista maista kuin Euroopan yhteisön jäsenvaltioista liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta 21 päivänä huhtikuuta 2004 annettu Euroopan parlamentin ja neuvoston asetus (EY) N:o 868/2004 (9), yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 sekä asetusten (EY) N:o 552/97 ja (EY) N:o 1933/2006 ja komission asetusten (EY) N:o 1100/2006 ja (EY) N:o 964/2007 muuttamisesta 22 päivänä heinäkuuta 2008 annettu neuvoston asetus (EY) N:o 732/2008 (10), toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimenpiteitä koskevan WTO:n riitojenratkaisuelimen hyväksymän raportin johdosta, 23 päivänä heinäkuuta 2001 annettu neuvoston asetus (EY) N:o 1515/2001 (11) ja siirtymäkauden tuotekohtaisesta suojamekanismista Kiinan kansantasavallasta peräisin olevalle tuonnille ja tiettyjen kolmansien maiden tuontiin sovellettavasta yhteisestä menettelystä annetun asetuksen (EY) N:o 519/94 muuttamisesta 3 päivänä maaliskuuta 2003 annettu neuvoston asetus (EY) N:o 427/2003 (12).

               (3)

               Asianomaisten osapuolten prosessuaalisten oikeuksien turvaaminen ja sen varmistaminen, että edellä luetelluissa asetuksissa säädetyt kauppaan liittyvät menettelyt hoidetaan puolueettomasti, oikeudenmukaisesti ja kohtuullisessa ajassa, on 1 päivästä tammikuuta 2007 annettu tehtäväksi kauppapolitiikan pääosaston virkamiehelle, jolla on kokemusta kaupan suojatoimenpiteisiin liittyvistä kysymyksistä ja joka tunnetaan nimellä ”kuulemismenettelystä vastaava neuvonantaja”.

               (4)

               Tämän tehtävän vahvistamiseksi ja kyseisten menettelyiden avoimuuden ja prosessuaalisen tasapuolisuuden tukemiseksi on nyt aiheellista vahvistaa kuulemismenettelystä vastaavan neuvonantajan toimea komission sisällä ja säätää tällaisen neuvonantajan valtuuksista.

               (5)

               Tämä toimi olisi annettava riippumattomalle henkilölle, jolla on kokemusta kauppaan liittyvistä menettelyistä. Komission olisi nimitettävä kuulemismenettelystä vastaava neuvonantaja Euroopan unionin virkamiehiin sovellettavissa henkilöstösäännöissä ja muuhun henkilöstöön sovellettavissa palvelusuhteen ehdoissa asetettujen sääntöjen mukaisesti.

               (6)

               Kuulemismenettelystä vastaavan neuvonantajan riippumattomuuden varmistamiseksi hänet olisi hallinnollisesti liitettävä kauppapolitiikasta vastaavan komission jäsenen alaisuuteen.

               (7)

               Kuulemismenettelystä vastaavan neuvonantajan keskeiset tässä päätöksessä annetut tehtävät ovat seuraavat: neuvojen antaminen kauppapolitiikasta vastaavalle komission jäsenelle ja kauppapolitiikan pääosaston pääjohtajalle, prosessuaalisten oikeuksien takaaminen, tutustumisoikeuden tarjoaminen asiakirjoihin, päätösten tekeminen asiakirjojen luottamuksellisuudesta ja määräaikojen pidentämistä koskevan hallinnollisen kannan tarkastelu. Kuulemismenettelystä vastaavan neuvonantajan olisi valvottava, että kaikki asian kannalta tarpeelliset, myös asianosaisten kannalta epäedulliset tosiseikat otetaan asianmukaisesti huomioon laadittaessa komission säädösluonnoksia tai ehdotuksia.

               (8)

               Jotta voitaisiin tehostaa menettelyllisiä takeita asianomaisten osapuolten prosessuaalisten oikeuksien käyttämistä varten, on tarpeen määrittää erilaiset kuulemistyypit ja vahvistaa kuulemismenettelystä vastaavan neuvonantajan kanssa toteutettavien kuulemisten järjestämistä, pitämistä ja seurantaa koskevat säännöt.

               (9)

               Kun kuulemismenettelystä vastaavalla neuvonantajalla on valtuudet päättää asiakirjaan tutustumista, luottamuksellisuutta ja määräaikoja koskevista kysymyksistä, kauppaan liittyviin menettelyihin osallistuvat osapuolet saavat paremmat menettelylliset takeet vaikuttamatta kuitenkaan menettelyyn liittyviin aikarajoituksiin.

               (10)

               Raporttien avulla olisi varmistettava, että kuulemismenettelystä vastaavan neuvonantajan käsittelemät keskeiset kysymykset ja neuvonantajan antamat tärkeimmät suositukset tuodaan päätöksentekijöiden tietoisuuteen ja että näin annetaan lisätakeet sellaisten osapuolten oikeuksien huomioon ottamisesta, joihin kauppaan liittyvä menettely vaikuttaa. Vuosikertomuksissa olisi myös tiedotettava EU:n jäsenvaltioille, Euroopan parlamentille ja suurelle yleisölle kuulemismenettelystä vastaavan neuvonantajan toiminnasta.

               (11)

               Luovutettaessa luonnollisia henkilöitä koskevia tietoja olisi otettava erityisesti huomioon yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettu Euroopan parlamentin ja neuvoston asetus (EY) N:o 45/2001 (13).

               (12)

               Tätä päätöstä olisi noudatettava sanotun kuitenkaan rajoittamatta niiden yleisten sääntöjen soveltamista, jotka koskevat komission asiakirjoihin liittyvää tiedonsaantioikeutta ja sen epäämistä,

         ON HYVÄKSYNYT TÄMÄN PÄÄTÖKSEN:
   1 artikla
   Kuulemismenettelystä vastaava neuvonantaja
   1.   Perustetaan kuulemismenettelystä kauppaan liittyvissä menettelyissä vastaavan neuvonantajan erityistehtävä komissiossa.
   2.   Kuulemismenettelystä vastaavan neuvonantajan tehtävänä on jäljempänä luetelluissa asetuksissa, jäljempänä ’perusasetukset’, säädettyjen asianomaisten osapuolten prosessuaalisten oikeuksien tosiasiallisen käytön turvaaminen ja sen varmistaminen, että näiden asetusten mukaiset kauppaan liittyvät menettelyt hoidetaan puolueettomasti, oikeudenmukaisesti ja kohtuullisessa ajassa. Perusasetukset ovat seuraavat:

               a)

               asetus (EY) N:o 1225/2009 ja erityisesti sen 5 artiklan 10 ja 11 kohta, 6 artiklan 5, 6, 7 ja 8 kohta, 8 artiklan 3, 4 ja 9 kohta sekä 18, 19, 20 ja 21 artikla;

               b)

               asetus (EY) N:o 597/2009 ja erityisesti sen 10 artiklan 12 ja 13 kohta, 11 artiklan 5, 6, 7, 8 ja 10 kohta, 13 artiklan 3, 4 ja 9 kohta sekä 28, 29, 30 ja 31 artikla;

               c)

               asetus (EY) N:o 260/2009 ja erityisesti sen 6 ja 9 artikla;

               d)

               asetus (EY) N:o 625/2009 ja erityisesti sen 5 ja 7 artikla;

               e)

               asetus (EY) N:o 3286/94 ja erityisesti sen 8 ja 9 artikla;

               f)

               asetus (EY) N:o 385/96 ja erityisesti sen 5 artiklan 12 ja 13 kohta, 6 artiklan 5, 6, 7 ja 8 kohta sekä 12, 13 ja 14 artikla;

               g)

               asetus (EY) N:o 868/2004 ja erityisesti sen 7 ja 8 artikla;

               h)

               asetus (EY) N:o 732/2008 ja erityisesti sen 18, 19 ja 20 artikla;

               i)

               asetus (EY) N:o 1515/2001 ja erityisesti sen 1 artiklan 2 kohta ja 2 artiklan 2 kohta;

               j)

               asetus (EY) N:o 427/2003 ja erityisesti sen 5 artiklan 5 kohta, 6 artiklan 4, 5 ja 6 kohta, 17 artiklan 2 ja 3 kohta sekä 18 artikla.

         2 artikla
   Määritelmät
   Tässä päätöksessä käytetään seuraavia määritelmiä:

               a)

               ’kauppaan liittyvällä menettelyllä’ tarkoitetaan tutkimusta tai hallinnollista menettelyä, jonka komission yksiköt toteuttavat jonkin perusasetuksen mukaisesti;

               b)

               ’asianomaisella osapuolella’ tarkoitetaan henkilöä, jonka etuun kauppaan liittyvä menettely vaikuttaa, sellaisena kuin se on määriteltynä sovellettavassa perusasetuksessa;

               c)

               ’asianomaisten osapuolten oikeuksilla’ tarkoitetaan prosessuaalisia oikeuksia ja jokaisen oikeutta saada asiansa käsitellyksi puolueettomasti, oikeudenmukaisesti ja kohtuullisessa ajassa kauppaan liittyvässä menettelyssä.

         3 artikla
   Nimittäminen – nimityksen lopettaminen ja sijaisuus
   1.   Komissio nimittää kuulemismenettelystä vastaavan neuvonantajan Euroopan unionin virkamiehiin sovellettavissa henkilöstösäännöissä ja muuhun henkilöstöön sovellettavissa palvelusuhteen ehdoissa asetettujen sääntöjen mukaisesti.
   2.   Kuulemismenettelystä vastaavan neuvonantajan nimitys julkaistaan Euroopan unionin virallisessa lehdessä. Kuulemismenettelystä vastaavan neuvonantajan tehtävän keskeyttäminen, nimityksen päättyminen tai siirto edellyttää noudatetusta menettelystä riippumatta komission perusteltua päätöstä. Päätös julkaistaan Euroopan unionin virallisessa lehdessä.
   3.   Kuulemismenettelystä vastaava neuvonantaja olisi hallinnollisesti liitettävä kauppapolitiikasta vastaavan komission jäsenen alaisuuteen.
   4.   Jos kuulemismenettelystä vastaava neuvonantaja on esteellinen, kauppapolitiikasta vastaava komission jäsen nimeää, jos mahdollista neuvoteltuaan kuulemismenettelystä vastaavan neuvonantajan kanssa, toisen virkamiehen, joka ei ole osallistunut kyseisen asian käsittelyyn ja jolla on riittävä kokemus kauppaan liittyvissä menettelyissä, hoitamaan kuulemismenettelystä vastaavan neuvonantajan tehtäviä.
   4 artikla
   Kuulemismenettelystä vastaavan neuvonantajan toimintaperiaatteet
   1.   Hoitaessaan tehtäviään kuulemismenettelystä vastaavan neuvonantajan on toimittava riippumattomasti. Kuulemismenettelystä vastaava neuvonantaja ei saa ottaa vastaan ohjeita toteuttaessaan tehtäviään.
   2.   Suorittaessaan tehtäviään kuulemismenettelystä vastaavan neuvonantajan on otettava huomioon se, että perusasetuksia on tarpeen soveltaa tehokkaasti unionin voimassa olevan lainsäädännön sekä Euroopan unionin tuomioistuimen vahvistamien periaatteiden mukaisesti.
   3.   Tehtäviään hoitaessaan kuulemismenettelystä vastaavan neuvonantajan on saatava käyttöönsä rajoituksitta ja tarpeettomitta viivästyksittä kaikki asiakirjat, jotka kuuluvat kauppaan liittyvään menettelyyn missä tahansa sen vaiheessa.
   4.   Kuulemismenettelystä vastaavan neuvonantajan on tehtävä päätöksiä, joista säädetään tässä päätöksessä, ja kuulemismenettelystä vastaava neuvonantaja voi antaa suosituksia komission yksiköille, jotka vastaavat tutkimuksista, jotka koskevat sellaisten asianomaisten osapuolten oikeuksia, jotka ovat pyytäneet kuulemismenettelystä vastaavan neuvonantajan väliintuloa. Kuulemismenettelystä vastaavan neuvonantajan on valvottava, että kaikki asian kannalta tarpeelliset, myös asianosaisten kannalta epäedulliset tosiseikat otetaan asianmukaisesti huomioon laadittaessa komission säädösluonnoksia tai ehdotuksia.
   5.   Asiasta vastuussa oleva johtaja tai hänen valtuuttamansa henkilö pitää kuulemismenettelystä vastaavan neuvonantajan selvillä sellaisen menettelyn kulusta, johon kuulemismenettelystä vastaava neuvonantaja on osallistunut, kunnes tapauksen mukaan komissio tai neuvosto hyväksyy lopullisen säädöksen. Kuulemismenettelystä vastaavalle neuvonantajalle on viipymättä ilmoitettava kaikista merkittävistä muutoksista komission kannassa kauppaan liittyvien menettelyiden lopullisessa vaiheessa, jotta voidaan arvioida mahdolliset vaikutukset asianomaisten osapuolten oikeuksiin.
   6.   Kuulemismenettelystä vastaava neuvonantaja antaa suositustensa seurantaa ja tarvittaessa mahdollisia korjaustoimenpiteitä koskevia neuvoja kauppapolitiikasta vastaavalle komission jäsenelle ja tapauksen mukaan pääjohtajalle.
   7.   Toimintalinjojen muuttamisesta tai päivittämisestä vastaavan johtajan on kuultava kuulemismenettelystä vastaavaa neuvonantajaa menettelykysymyksissä ja sisältökysymyksissä, jotka vaikuttavat tämän päätöksen 2 artiklassa määriteltyihin asianomaisten osapuolten oikeuksiin. Kuulemismenettelystä vastaavaa neuvonantajaa voidaan kuulla myös kaikissa muissa kysymyksissä, jotka tulevat esiin kauppaan liittyvässä menettelyssä.
   8.   Kuulemismenettelystä vastaava neuvonantaja voi esittää kauppapolitiikasta vastaavalle komission jäsenelle ja tarvittaessa kauppapolitiikan pääosaston pääjohtajalle huomautuksensa ja suosituksensa mistä tahansa asiasta, joka tulee esiin kauppaa koskevassa menettelyssä.
   5 artikla
   Kuulemismenettelystä vastaavan neuvonantajan toimintaedellytykset – ajoitus – tiedottaminen
   1.   Kuulemismenettelystä vastaava neuvonantaja toimii asianomaisten osapuolten, kauppapolitiikasta vastaavan komission jäsenen, pääjohtajan, kauppaa koskevasta menettelystä vastaavan johtajan tai tämän valtuuttaman henkilön tai jonkin muun kauppaa koskevassa menettelyssä kuulluksi tulleen yksikön johtajan pyynnöstä.
   2.   Kuulemismenettelystä vastaava neuvonantaja voi milloin tahansa toimia kauppaan liittyvässä menettelyssä ottaen asianmukaisesti huomioon tällaiseen menettelyyn liittyvät aikarajoitukset.
   3.   Kuulemismenettelystä vastaavaa neuvonantajaa sitovat sellaiset määräajat, joita perusasetusten mukaisesti sovelletaan kauppaan liittyviin menettelyihin.
   4.   Kaikkiin komission lopullisiin säädöksiin tai ehdotuksiin on liitettävä kuulemismenettelystä vastaavan neuvonantajan ilmoitus siitä, onko hän osallistunut kyseiseen menettelyyn ja millä tavoin osallistuminen on tapahtunut.
   6 artikla
   Kuulemiset
   1.   Kuulemismenettelystä vastaava neuvonantaja voi joko pyynnöstä tai perusasetuksissa säädetyissä tapauksissa ja perusasetuksissa säädetyin edellytyksin järjestää ja pitää kahden tyyppisiä kuulemisia: yksittäisen asianomaisen osapuolen tai sellaisten asianomaisten osapuolten ryhmän, joiden edut ovat samanlaisia, kuulemisia tutkimuksesta vastaavien komission yksiköiden kanssa sekä kuulemisia sellaisten asianomaisten osapuolten kesken, joiden edut ovat erilaisia.
   2.   Kuuleminen voi koskea mitä tahansa seikkaa, joka tulee esiin missä tahansa kauppaan liittyvän menettelyn vaiheessa ja joka voi vaikuttaa asianomaisten osapuolten oikeuksiin.
   3.   Kuulemiseen kutsutut luonnolliset henkilöt voivat osallistua kuulemiseen joko henkilökohtaisesti tai oikeudellisen edustajansa edustamina. Kuulemiseen kutsuttujen oikeushenkilöiden edustajan on oltava niiden vakituisesta henkilöstöstä nimetty ja asianmukaisesti valtuutettu.
   4.   Kuulemismenettelystä vastaavan neuvonantajan järjestämään kuulemiseen kutsuttuja luonnollisia tai oikeushenkilöitä voi avustaa oikeudellinen neuvonantaja tai muu niiden pysyvään henkilöstöön kuulumaton pätevä henkilö, jonka osallistumisen kuulemismenettelystä vastaava neuvonantaja on hyväksynyt.
   5.   Tällä artiklalla ei rajoiteta perusasetusten mukaista oikeutta kuulemiseen.
   7 artikla
   Kuulemiset, joita järjestetään yksittäisen asianomaisen osapuolen kanssa tai sellaisten asianomaisten osapuolten muodostaman ryhmän kanssa, joiden edut ovat samanlaisia
   1.   Kuulemismenettelystä vastaava neuvonantaja voi järjestää ja toteuttaa yksittäisen asianomaisen osapuolen tai sellaisten asianomaisten osapuolten ryhmän, joiden edut ovat samanlaisia, kuulemisen tutkimuksesta vastaavien komission yksiköiden ja tarvittaessa muiden yksiköiden kanssa kyseisen asianomaisen osapuolen tai sellaisten asianomaisten osapuolten muodostaman ryhmän, joiden edut ovat samanlaisia, esittämästä perustellusta pyynnöstä.
   2.   Yksittäinen asianomainen osapuoli voi pyytää kuulemista erityisestä aiheesta sellaisten asianomaisten osapuolten ryhmän kanssa, joiden edut ovat samanlaisia, ja kuuleminen pidetään sillä edellytyksellä, että vähintään jokin toinen asianomainen osapuoli, jonka edut ovat samanlaisia, suostuu osallistumaan kuulemiseen.
   8 artikla
   Kuulemiset sellaisten asianomaisten osapuolten kesken, joiden edut ovat erilaisia
   1.   Kuulemismenettelystä vastaava neuvonantaja voi järjestää kuulemisia sellaisten asianomaisten osapuolten kesken, joiden edut ovat erilaisia, ja toimia niiden puheenjohtajana, jotta tarjottaisiin tilaisuus tuoda esille vastakkaisia näkemyksiä ja niiden vasta-argumentteja. Kauppaan liittyvän menettelyn vireillepanoilmoituksessa täsmennetään aika, jonka kuluessa tällainen kuuleminen olisi pidettävä.
   2.   Kuuleminen sellaisten asianomaisten osapuolten kesken, joiden edut ovat erilaisia, voidaan järjestää kaikissa kaupan suojatoimia koskevissa menettelyissä sen jälkeen, kun tutkimuksesta vastuussa olevia komission yksiköitä on kuultu.
   3.   Yksittäinen asianomainen osapuoli voi myös pyytää kuulemista erityisestä aiheesta sellaisten asianomaisten osapuolten kanssa, joiden edut ovat erilaisia, ja tällainen kuuleminen pidetään sillä edellytyksellä, että vähintään jokin toinen asianomainen osapuoli, jonka edut ovat erilaisia, suostuu osallistumaan kuulemiseen.
   4.   Tutkimuksesta vastaavat komission yksiköt ja tarvittaessa muut yksiköt osallistuvat kuulemiseen.
   5.   Jäsenvaltioiden toimivaltaiset edustajat voivat osallistua tarkkailijoina kaikkiin kuulemisiin sellaisten asianomaisten osapuolten kesken, joiden edut ovat erilaisia.
   9 artikla
   Kuulemisten valmistelu
   1.   Neuvoteltuaan vastaavan johtajan tai tämän valtuuttaman henkilön kanssa kuulemismenettelystä vastaava neuvonantaja määrää kuulemistilaisuuden päivämäärän, keston ja paikan sekä päättää tarvittaessa kuulemisen lykkäystä koskevista pyynnöistä, jos asianomaiset osapuolet tai komission yksiköt esittävät tätä koskevan pyynnön.
   2.   Kuulemismenettelystä vastaava neuvonantaja voi tarvittaessa järjestää valmistelukokouksen asianomaisten osapuolten tai tutkimuksesta vastaavien komission yksiköiden ja muiden yksiköiden kanssa, jotta mahdollisimman hyvin kartoitettaisiin ja selvitettäisiin tosiseikkoihin tai lainsäädäntöön mahdollisesti liittyvät kysymykset, joita kuulemisessa on käsiteltävä. Kuulemismenettelystä vastaava neuvonantaja voi tätä varten pyytää kuulemistilaisuuden osallistujilta kaikkia kuulemisen valmistelun kannalta tarpeellisia tietoja.
   3.   Kuulemismenettelystä vastaava neuvonantaja laatii kunkin kuulemisen esityslistan, joka toimitetaan kaikkien osallistujien saataville ennen kuulemista.
   4.   Kuulemismenettelystä vastaava neuvonantaja voi kohtuullisen ajan kuluessa määräajasta, joka on asetettu päätelmien ilmoittamista koskevien huomautusten esittämiselle, ja ennen osapuolten välistä kuulemista kehottaa osallistujia esittämään kysymyksiä tiedoista, jotka muut asianomaiset osapuolet ovat toimittaneet.
   5.   Koska on tarpeen varmistaa, että osapuolten välinen kuuleminen valmistellaan asianmukaisesti ja erityisesti että tosiseikkoja koskevat kysymykset selvitetään mahdollisimman tarkasti, kuulemismenettelystä vastaava neuvonantaja voi tarvittaessa kuultuaan ensin vastaavaa johtajaa tai tämän valtuuttamaa henkilöä toimittaa osapuolille, jotka on kutsuttu kuulemiseen, ennakkoon luettelon kysymyksistä, joista hän haluaa niiden esittävän näkemyksiään.
   6.   Kuulemismenettelystä vastaava neuvonantaja voi myös pyytää kirjallista ennakkoilmoitusta mihin tahansa kuulemiseen osallistujien lausuntojen pääasiallisesta sisällöstä.
   7.   Kuulemismenettelystä vastaava neuvonantaja voi kutsua kuulemisiin ulkopuolisia asiantuntijoita. Asianomaiset osapuolet ja komission yksiköt voivat pyytää kuulemismenettelystä vastaavalta neuvonantajalta ulkopuolisten asiantuntijoiden osallistumista kuulemisiin. Kuulemismenettelystä vastaava neuvonantaja tekee tällaisia pyyntöjä koskevat päätökset. Kuulemiseen kutsuttujen ulkopuolisten asiantuntijoiden on allekirjoitettava luottamuksellisuutta koskeva sopimus.
   8.   Ulkopuolisia asiantuntijoita voidaan pyytää toimittamaan asiaan liittyviä analyyseja, raportteja tai julkaisuja, jotka on liitettävä asiakirja-aineistoon ja mahdollisuuksien mukaan toimitettava kaikkien osallistujien saataville ennen kuulemista.
   10 artikla
   Kuulemisen toimittaminen
   1.   Kuulemismenettelystä vastaava neuvonantaja on yksin vastuussa kuulemistilaisuuden toimittamisesta. Kuulemismenettelystä vastaavan neuvonantajan on varmistettava, että kuuleminen toimitetaan moitteettomasti, ja tuettava sekä kuulemisen että sen jälkeen mahdollisesti tehtävän päätöksen tasapuolisuutta.
   2.   Kuuleminen ei ole julkinen. Kuulemismenettelystä vastaava neuvonantaja päättää, keitä asianomaisen osapuolen puolesta kuullaan ja onko kyseisiä henkilöitä kuultava erikseen vai muiden kuulemistilaisuuteen osallistuvien läsnä ollessa. Jälkimmäisessä tapauksessa on otettava huomioon asianomaisten osapuolten oikeutetut edut ja suojattava niiden liikesalaisuuksia ja muita luottamuksellisia tietoja.
   3.   Kuulemismenettelystä vastaava neuvonantaja voi antaa osallistujien esittää kysymyksiä ja vastata niihin kuulemisen aikana.
   4.   Jos kuulemismenettelystä vastaava neuvonantaja on hyväksynyt ulkopuolisten asiantuntijoiden osallistumisen, hänen on varmistettava, että asiantuntijoilla on mahdollisuus esittää näkemyksensä ja vastata kuulemistilaisuuden muiden osallistujien esittämiin kysymyksiin.
   5.   Koska on tarpeen varmistaa oikeus tulla kuulluksi, kuulemismenettelystä vastaava neuvonantaja voi tarvittaessa kuulemisen jälkeen ja vastaavan johtajan tai tämän valtuuttaman henkilön kanssa neuvoteltuaan antaa asianomaisille osapuolille mahdollisuuden toimittaa kirjallisia lisähuomautuksia. Kuulemismenettelystä vastaava neuvonantaja asettaa määräajan, jonka kuluessa nämä on esitettävä. Määräajan jälkeen saadut huomautukset jätetään huomiotta.
   11 artikla
   Kuulemisten seuranta
   1.   Kuulemismenettelystä vastaava neuvonantaja laatii kuulemisista sanatarkan kirjallisen selostuksen tai tarkoituksenmukaisen tiivistelmän:

               a)

               jos järjestetään kuulemisia sellaisten asianomaisten osapuolten kesken, joiden edut ovat erilaisia, sanatarkka kirjallinen selostus tai tarkoituksenmukainen tiivistelmä on toimitettava kaikkien kuulemistilaisuuden osallistujien saataville ja se on liitettävä asiakirja-aineistoon, johon asianomaiset osapuolet voivat vapaasti tutustua;

               b)

               jos järjestetään kuulemisia yksittäisen asianomaisen osapuolen tai sellaisten asianomaisten osapuolten ryhmän, joiden edut ovat samanlaisia, sekä tutkimuksesta vastaavien komission yksiköiden kanssa, sanatarkka kirjallinen selostus tai tarkoituksenmukainen tiivistelmä on toimitettava kaikkien kuulemistilaisuuden osallistujien saataville. Nämä osallistujat voivat esittää perustellun luottamuksellisuuspyynnön joistakin selostukseen tai tiivistelmään sisältyvistä tiedoista. Kuulemismenettelystä vastaava neuvonantaja tekee tällaisia pyyntöjä koskevan päätöksen kuultuaan tutkimuksesta vastaavia komission yksiköitä ja tarvittaessa muita yksiköitä. Kuulemisesta laaditun sanatarkan kirjallisen selostuksen tai tiivistelmän versio, joka ei ole luottamuksellinen, on liitettävä asiakirja-aineistoon, johon asianomaiset osapuolet voivat tutustua.

         2.   Kuulemismenettelystä vastaava neuvonantaja voi välittää suosituksia tutkimuksesta vastaaville komission yksiköille tämän päätöksen 4 artiklan 4 kohdan mukaisesti. Tutkimuksesta vastaavien komission yksiköiden on ilmoitettava kuulemismenettelystä vastaavalle neuvonantajalle kohtuullisessa ajassa ennen lopullisen säädöksen antamista, onko tällaiset suositukset otettu huomioon ja miten ne on otettu huomioon, ja toimitettava kuulemismenettelystä vastaavalle neuvonantajalle kopio säädösluonnoksesta.
   3.   Kuulemismenettelystä vastaavan neuvonantajan on tämän päätöksen 18 artiklan mukaisesti toimitettava säännöllisesti yksittäisen asianomaisen osapuolen kanssa tai sellaisten asianomaisten osapuolten ryhmän kanssa, joiden edut ovat samanlaisia, järjestettyjä kuulemisia käsittelevät raportit kauppapolitiikasta vastaavalle komission jäsenelle ja raporttien kopiot pääjohtajalle, ellei tapaus edellytä suosituksen antamista välittömästi kauppapolitiikasta vastaavalle komission jäsenelle tai pääjohtajalle.
   4.   Kaikki kuulemismenettelystä vastaavan neuvonantajan antamat tutkimuksesta vastaaville komission yksiköille esitetyt suositukset ja kauppapolitiikasta vastaavalle komission jäsenelle tai pääjohtajalle toimitetut raportit ja huomiot ovat luottamuksellisia sisäisiä asiakirjoja.
   5.   Jos järjestetään osapuolten välinen kuuleminen, kuulemismenettelystä vastaavan neuvonantajan on laadittava kirjallinen loppuraportti, jossa käsitellään asianomaisten osapuolten oikeuksien toteutumista. Kuulemismenettelystä vastaava neuvonantaja voi muuttaa tätä raporttia säädösluonnokseen tehtyjen muutosten perusteella, kunnes lopullinen säädös annetaan.
   12 artikla
   Tutustuminen asiakirjoihin
   1.   Osapuoli, joka väittää olevansa asianomainen osapuoli, voi pyytää kuulemismenettelystä vastaavaa neuvonantajaa tarkastelemaan tutkimuksesta vastaavien komission yksiköiden tekemää kielteistä päätöstä, joka koskee kyseiselle osapuolelle tarjottavaa mahdollisuutta tutustua kohtuullisen ajan kuluessa asiakirja-aineistoon tai johonkin tiettyyn komission hallussa olevaan asiakirjaan. Kuulemismenettelystä vastaava neuvonantaja tutkii tapauksen ja tekee päätöksen siitä, olisiko pyynnön kohteena olevaan asiakirja-aineistoon tai tiettyyn asiakirjaan tutustuminen sallittava kokonaan tai osittain vai olisiko se evättävä.
   2.   Kuulemismenettelystä vastaava neuvonantaja asettaa määräajat, joiden kuluessa tutkimuksesta vastaavien komission yksiköiden on tehtävä asiakirjoihin tutustuminen mahdolliseksi.
   13 artikla
   Luottamuksellisuus
   1.   Kuulemismenettelystä vastaavaa neuvonantajaa sitovat yleiset luottamuksellisuutta koskevat säännöt, joita sovelletaan asianomaisten osapuolten hallinnollisten menettelyiden yhteydessä komissiolle toimittamiin tietoihin.
   2.   Jokin asianomainen osapuoli tai tutkimuksesta vastaavat komission yksiköt voivat pyytää kuulemismenettelystä vastaavaa neuvonantajaa tekemään päätöksen tutkimuksesta vastaavien komission yksiköiden hallussa olevan asiakirjan luottamuksellisuudesta.
   14 artikla
   Luottamuksellisten tietojen tiivistelmät, jotka eivät ole luottamuksellisia
   1.   Jokin asianomainen osapuoli voi pyytää kuulemismenettelystä vastaavaa neuvonantajaa tarkistamaan arvion, jonka tutkimuksesta vastaavat komission yksiköt ovat tehneet siitä, onko tutkimuksen aikana toimitettu tiivistelmä, joka ei ole luottamuksellinen, riittävän yksityiskohtainen, jotta voidaan saada kohtuullinen käsitys luottamuksellisesti toimitettujen tietojen sisällöstä.
   2.   Jos tutkimuksesta vastaavat komission yksiköt aikovat jättää huomiotta asiakirjan tai tiedot, joista asianomainen osapuoli on kieltäytynyt toimittamasta tarkoituksenmukaista tiivistelmää, joka ei ole luottamuksellinen, kyseinen osapuoli voi pyytää kuulemismenettelystä vastaavaa neuvonantajaa tekemään asiaa koskevan päätöksen.
   3.   Kuulemismenettelystä vastaavan neuvonantajan on tarkasteltava pyyntöä. Jos kuulemismenettelystä vastaava neuvonantaja katsoo, että tiivistelmä, joka ei ole luottamuksellinen, ei ole riittävän yksityiskohtainen, hänen on tarjottava tiivistelmän toimittaneelle asianomaisella osapuolelle mahdollisuus esittää huomautuksia ja parantaa tiivistelmää kohtuullisen ajan kuluessa.
   4.   Jos luottamukselliset tiedot toimittanut asianomainen osapuoli toimittaa puutteellisen tiivistelmän, antaa perusteluja, joita ei voida hyväksyä, tai ei toimi, kuulemismenettelystä vastaava neuvonantaja tekee päätöksen siitä, onko jätettävä huomiotta ne luottamukselliset tiedot, joista ei ole perusasetusten soveltuvien säännösten mukaisesti toimitettu tarkoituksenmukaista tiivistelmää, joka ei ole luottamuksellinen.
   15 artikla
   Sellaisiin luonteeltaan luottamuksellisiin tietoihin tutustuminen, joista ei voida laatia tiivistelmää
   Kuulemismenettelystä vastaava neuvonantaja voi asianomaisen osapuolen pyynnöstä tarkastella tietoja, jotka ovat luonteeltaan luottamuksellisia, joista ei voida tehdä tiivistelmää ja jotka eivät ole kyseisen osapuolen saatavilla, jotta voitaisiin tarkistaa, miten tutkimuksesta vastaavat komission yksiköt ovat käyttäneet kyseisiä tietoja.
   Kuulemismenettelystä vastaava neuvonantaja ilmoittaa pyynnön esittäneelle asianomaiselle osapuolelle käsityksensä siitä,

               a)

               ovatko tiedot, jotka eivät ole osapuolen saatavilla, merkityksellisiä osapuolen etujen puolustamisen kannalta, ja

               b)

               tarvittaessa siitä, ovatko tutkimuksesta vastaavat yksiköt käyttäneet näitä tietoja oikein niiden tosiseikkojen ja näkemysten osalta, joihin ne ovat perustaneet päätelmänsä.

         16 artikla
   Määräaikojen pidentäminen
   1.   Mikä tahansa asianomainen osapuoli voi esittää tutkimuksesta vastaaville komission yksiköille pyynnön, joka koskee määräaikojen pidentämistä tai kyselylomakkeeseen vastaamiselle, lisätietojen toimittamiselle, paikan päällä tehtäville tarkastuksille tai päätelmien ilmoittamista koskevien huomautusten esittämiselle asetettujen määräpäivien lykkäämistä. Tällainen pyyntö on esitettävä hyvissä ajoin ennen alkuperäisen määräajan päättymistä. Jos pyyntö hylätään tai jos asianomainen osapuoli katsoo, että myönnetty määräajan pidennys on liian lyhyt, se voi ennen alkuperäisen määräajan päättymistä esittää kuulemismenettelystä vastaavalle neuvonantajalle perustellun pyynnön asian tarkastelemiseksi. Kuultuaan asiasta vastuussa olevaa johtajaa tai tämän valtuuttamaa henkilöä kuulemismenettelystä vastaava neuvonantaja voi pidentää määräaikoja tai evätä pyynnön.
   2.   Komission yksiköt eivät toimi tällaisessa asiassa, ennen kuin kuulemismenettelystä vastaava neuvonantaja on tehnyt päätöksen.
   3.   Kuulemismenettelystä vastaava neuvonantaja tekee päätöksensä ottaen asianmukaisesti huomioon kyseiseen pyyntöön liittyvät erityiset olosuhteet sekä menettelyyn liittyvät aikarajoitukset.
   17 artikla
   Komiteoiden kokousten valmistelu
   Kuulemismenettelystä vastaava neuvonantaja voi osallistua komiteoiden kokouksiin. Kuulemismenettelystä vastaava neuvonantaja voi tarvittaessa vastata jäsenvaltioiden esittämiin kysymyksiin, siinä määrin kuin nämä kysymykset koskevat hänen toimintansa luonnetta kyseisessä menettelyssä.
   18 artikla
   Kuulemismenettelystä vastaavan neuvonantajan raportit
   1.   Kunkin vuoden lopussa kuulemismenettelystä vastaava neuvonantaja laatii vuosikertomuksen. Vuosikertomuksessa annetaan tietoja tapauksista, joissa kuulemismenettelystä vastaava neuvonantaja on toiminut, neuvonantajan tekemien päätösten ja antamien suositusten luonteesta sekä suosituksista kauppaan liittyvien menettelyiden kehittämiseksi. Vuosikertomus osoitetaan kauppapolitiikasta vastaavalle komission jäsenelle. Vuosikertomuksen kopio toimitetaan kauppapolitiikan pääosaston pääjohtajalle sekä asiaan liittyville osastoille.
   2.   Vuosikertomuksen tiivistelmät annetaan tiedoksi jäsenvaltioille ja Euroopan parlamentille sekä julkaistaan kuulemismenettelystä vastaavan neuvonantajan www-sivuilla.
   3.   Kuulemismenettelystä vastaava neuvonantaja toimittaa säännöllisesti kauppapolitiikasta vastaavalle komission jäsenelle tiivistelmäraportteja toiminnastaan ja kysymyksistä, joita tämän toiminnan yhteydessä nousee esiin. Raporteissa kuvaillaan keskeisiä politiikan kysymyksiä, kuulemismenettelystä vastaavan neuvonantajan tekemiä päätöksiä ja antamia suosituksia sekä sitä, miten tutkimuksesta vastaavat komission yksiköt ovat tällaiset suositukset ottaneet huomioon. Tämän raportin kopio osoitetaan kauppapolitiikan pääosaston pääjohtajalle.
   4.   Kuulemismenettelystä vastaavan neuvonantajan on raportoitava kaikista kuulemisista sellaisten asianomaisten osapuolten kesken, joiden edut ovat erilaisia, ja hoitaessaan neuvonantamistehtäviään kuulemismenettelystä vastaava neuvonantaja voi raportoida kauppapolitiikasta vastaavalle komission jäsenelle ja pääjohtajalle kaikista muista kauppaan liittyvien menettelyiden yhteydessä esille tulevista kysymyksistä tai muulla tavoin Euroopan unionin oikeusperiaatteiden tehokkaan soveltamisen kannalta kauppaan liittyvissä menettelyissä merkityksellisistä seikoista.
   5.   Kuulemismenettelystä vastaavan neuvonantajan loppuraportti eri osapuolten välisistä kuulemisista on toimitettava kauppapolitiikasta vastaavalle komission jäsenelle ja kauppapolitiikan pääosaston pääjohtajalle sekä asiasta vastaavalle johtajalle. Se on annettava tiedoksi jäsenvaltioiden toimivaltaisille edustajille ja asianomaisille osapuolille.
   19 artikla
   Siirtymäsäännökset
   Tätä päätöstä sovelletaan menettelyihin, jotka ovat käynnissä sen tullessa voimaan mutta joista ei ole ilmoitettu lopullisia päätelmiä.
   Ennen tämän päätöksen voimaantuloa toteutetut menettelyvaiheet jäävät voimaan.
   20 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 29 päivänä helmikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 55, 5.3.2010, s. 60.

      (2)  EUVL C 83, 30.3.2010, s. 391.

      (3)  EUVL L 343, 22.12.2009, s. 51.

      (4)  EUVL L 188, 18.7.2009, s. 93.

      (5)  EUVL L 84, 31.3.2009, s. 1.

      (6)  EUVL L 185, 17.7.2009, s. 1.

      (7)  EYVL L 349, 31.12.1994, s. 71.

      (8)  EYVL L 56, 6.3.1996, s. 21.

      (9)  EUVL L 162, 30.4.2004, s. 1.

      (10)  EUVL L 211, 6.8.2008, s. 1.

      (11)  EYVL L 201, 26.7.2001, s. 10.

      (12)  EUVL L 65, 8.3.2003, s. 1.

      (13)  EYVL L 8, 12.1.2001, s. 1.


Avis juridique important

|

32003D0465

2003/465/EY: Neuvoston päätös, tehty 16 päivänä kesäkuuta 2003, Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona

Virallinen lehti nro L 156 , 25/06/2003 s. 0048 - 0048

Neuvoston päätös,tehty 16 päivänä kesäkuuta 2003,Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona(2003/465/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Euroopan talousalueesta (ETA) tehdyn sopimuksen 19 artiklassa määrätään, että sopimuspuolet sitoutuvat jatkamaan ponnistelujaan keskinäisen maatalouskauppansa vapauttamiseksi asteittain.(2) Norjan kuningaskunta ja Euroopan yhteisö kävivät kahdenväliset maatalousalan kauppaneuvottelut vuonna 2002 Euroopan talousalueesta tehdyn sopimuksen 19 artiklan perusteella, ja ne saatiin menestyksekkäästi päätökseen 18 päivänä joulukuuta 2002.(3) Kyseinen kirjeenvaihtona tehtävä sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskeva Euroopan yhteisön ja Norjan kuningaskunnan välinen kirjeenvaihtona tehtävä sopimus.Sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimetä yksi tai useampi henkilö, jolla on valtuus allekirjoittaa sopimus yhteisöä sitovasti.Tehty Luxemburgissa 16 päivänä kesäkuuta 2003.Neuvoston puolestaPuheenjohtajaG. Papandreou


title: Neuvoston päätös (YUTP) 2015/2274, annettu 7 päivänä joulukuuta 2015, Euroopan unionin erityisedustajan nimittämisestä Saheliin

text:
               8.12.2015

               FI

               Euroopan unionin virallinen lehti

               L 322/44

         NEUVOSTON PÄÄTÖS (YUTP) 2015/2274,
   annettu 7 päivänä joulukuuta 2015,
   Euroopan unionin erityisedustajan nimittämisestä Saheliin
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä maaliskuuta 2013 päätöksen 2013/133/YUTP (1), jolla Michel Dominique REVEYRAND – DE MENTHON nimitettiin Euroopan unionin erityisedustajaksi, jäljempänä ’erityisedustaja’, Saheliin. Erityisedustajan toimeksianto päättyi 31 päivänä lokakuuta 2015.

               (2)

               Saheliin olisi nimitettävä uusi erityisedustaja 1 päivänä marraskuuta 2015 alkavaksi ja 28 päivänä helmikuuta 2017 päättyväksi kaudeksi.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   1.   Nimitetään Ángel LOSADA FERNÁNDEZ Euroopan unionin erityisedustajaksi, jäljempänä ’erityisedustaja’, Saheliin 28 päivänä helmikuuta 2017 päättyväksi kaudeksi. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2.   Erityisedustajan toimeksiannon osalta Sahel kattaa Sahelin alueen turvallisuutta ja kehitystä koskevan EU:n strategian, jäljempänä ’strategia’, ja siihen liittyvän alueellisen toimintasuunnitelman, jäljempänä ’alueellinen toimintasuunnitelma’, pääkohteen eli Burkina Fason, Tšadin, Malin, Mauritanian ja Nigerin. Laajempia alueellisia vaikutuksia omaavien kysymysten osalta erityisedustaja pitää tarvittaessa yllä suhteita Tšad-järven laakson maihin ja muihin maihin sekä alueellisiin tai kansainvälisiin yhteisöihin Sahelin ulkopuolella, myös Länsi-Afrikan alueella ja Guineanlahdella.
   2 artikla
   Poliittiset tavoitteet
   1.   Erityisedustajan toimeksianto perustuu unionin Sahelia koskevan politiikan tavoitteeseen myötävaikuttaa aktiivisesti alueellisiin ja kansainvälisiin pyrkimyksiin saavuttaa pysyvä rauha, turvallisuus ja kehitys alueella. Erityisedustaja pyrkii myös edistämään unionin kokonaisvaltaisen sitoumuksen laatua, intensiteettiä ja vaikutusta Sahelissa.
   2.   Erityisedustaja myötävaikuttaa unionin kaikkien pyrkimysten kehittämiseen ja toteuttamiseen alueella, erityisesti politiikan, turvallisuuden ja kehityksen osa-alueilla, strategia ja siihen liittyvä alueellinen toimintasuunnitelma mukaan lukien, sekä kaikkien unionin toimintoihin liittyvien merkityksellisten välineiden koordinoimiseen.
   3.   Etusija annetaan Malille ja sen pitkän aikavälin vakauttamiselle sekä konfliktin alueellisille ulottuvuuksille yhteensovitetusti EU:n edustuston kanssa.
   4.   Unionin politiikan tavoitteilla olisi kaikkia sen välineitä koordinoidusti ja tehokkaasti käyttäen pyrittävä edistämään Malin ja sen kansan paluuta rauhan, sovinnon, turvallisuuden ja kehityksen tielle.
   5.   Asianmukaista huomiota olisi kiinnitettävä alueen muihin maihin, kuten Mauritaniaan, Nigeriin ja Tšadiin, mukaan lukien lähestyvät vaalit viimeksi mainituissa kolmessa maassa.
   3 artikla
   Toimeksianto
   1.   Unionin poliittisten tavoitteiden saavuttamiseksi Sahelissa erityisedustajan toimeksiantona on

               a)

               osallistua aktiivisesti strategian ja siihen liittyvän alueellisen toimintasuunnitelman toteuttamiseen sekä koordinoida ja kehittää edelleen alueellista kriisiä koskevaa unionin kokonaisvaltaista lähestymistapaa unionin toimenpiteiden johdonmukaisuuden ja tehokkuuden edistämiseksi Sahelissa;

               b)

               unionin tavoitteiden ja unionin roolia Sahelissa koskevan paremman ymmärryksen edistämiseksi pitää yllä suhteita alueen kaikkiin asianomaisiin sidosryhmiin, hallituksiin, alueellisiin järjestöihin, erityisesti G5 Sahel -ryhmään, kansainvälisiin järjestöihin, kansalaisyhteiskuntaan ja maastaan pois muuttaneisiin, myös Maghreb-maihin ja Tšad-järven laakson maihin;

               c)

               edustaa unionia ja edistää unionin etuja asiaa käsittelevillä alueellisilla ja kansainvälisillä foorumeilla, mukaan lukien osallistuminen Malin rauhansopimuksen seurantakomiteaan (Comité de Suivi), ja varmistaa unionin kriisinhallinnalle ja konfliktien ehkäisylle antaman tuen näkyvyys, EUTM Mali, EUCAP Sahel Mali ja EUCAP Sahel Niger mukaan lukien;

               d)

               ylläpitää tiivistä yhteistyötä Yhdistyneiden kansakuntien (YK), erityisesti pääsihteerin Länsi-Afrikan erityisedustajan, pääsihteerin Malin erityisedustajan ja pääsihteerin Sahelin erityislähettilään, sekä Afrikan unionin, erityisesti Afrikan unionin Malin ja Sahelin korkean edustajan, Länsi-Afrikan talousyhteisön (ECOWAS), G5 Sahel -ryhmän, Tšad-järven laakson komission ja muiden johtavien kansallisten, alueellisten ja kansainvälisten sidosryhmien kanssa, mukaan lukien muut erityislähettiläät Saheliin, sekä asianomaisten Maghrebin alueen elinten kanssa;

               e)

               seurata tiiviisti Sahelin alueen haasteiden alueellista ja rajat ylittävää ulottuvuutta, mukaan lukien terrorismi, järjestäytynyt rikollisuus, aseiden salakuljetus, ihmiskauppa ja ihmisten salakuljetus, huumekauppa, pakolais- ja muuttovirrat ja niihin liittyvät rahavirrat, ja edistää EU:n terrorismin vastaista strategiaa läheisessä yhteistyössä EU:n terrorisminvastaisen koordinaattorin kanssa;

               f)

               tiiviisti seurata alueen läpi kulkevien laajojen pakolais- ja muuttovirtojen sekä niihin liittyvien laittomien rahavirtojen humanitaarisia ja poliittisia sekä turvallisuuteen ja kehitykseen liittyviä seurauksia; käydä pyynnöstä muuttoliikettä koskevaa vuoropuhelua asianomaisten sidosryhmien kanssa ja myötävaikuttaa yleisemmin muuttoliikettä ja pakolaisia koskevaan unionin politiikkaan kyseisen alueen osalta unionin poliittisten prioriteettien mukaisesti yhteistyön lisäämiseksi, palauttaminen ja takaisinotto mukaan lukien; työskennellä Sahelin alueen maiden kanssa Vallettan huippukokouksessa marraskuussa 2015 sovittujen toimien saattamiseksi päätökseen;

               g)

               johdonmukaisen ja kattavan lähestymistavan sekä unionin keskeisen roolin varmistamiseksi kansainvälisessä terrorismin ja kansainvälisen rikollisuuden vastaisessa taistelussa ylläpitää säännöllisiä korkean tason poliittisia kontakteja niihin alueen maihin, joihin terrorismi ja kansainvälinen rikollisuus vaikuttavat. Tämä sisältää unionin aktiivisen tuen turvallisuussektorin alueelliselle valmiuksien kehittämiselle ja sen varmistamisen, että Sahelin terrorismin ja kansainvälisen rikollisuuden perussyihin puututaan asianmukaisesti;

               h)

               seurata tiiviisti alueen humanitaaristen kriisien poliittisia sekä turvallisuuteen ja kehitykseen liittyviä seurauksia;

               i)

               Malin osalta edistää maan vakauttamista, erityisesti täysimittaista paluuta normaaliin perustuslailliseen tilanteeseen ja hallintoon Malin koko alueella sekä uskottavaa kansallista osallistavaa vuoropuhelua Malin rauhansopimuksen yleisissä puitteissa. Tähän kuuluu myös instituutioiden rakentamisen, turvallisuussektorin uudistamisen ja pitkän aikavälin rauhanrakentamisen ja sovinnon edistäminen sekä korruption ja rankaisematta jättämisen vastainen taistelu Malissa;

               j)

               osallistua yhteistyössä ihmisoikeuksista vastaavan Euroopan unionin erityisedustajan kanssa unionin ihmisoikeuspolitiikan, mukaan lukien ihmisoikeuksia koskevat EU:n suuntaviivat, erityisesti lapsia aseellisten selkkauksien yhteydessä koskevat EU:n suuntaviivat sekä naisiin kohdistuvan väkivallan ja kaikkien naisiin kohdistuvien syrjintämuotojen torjunnasta annetut EU:n suuntaviivat, sekä naisia, rauhaa ja turvallisuutta koskevan unionin politiikan toteuttamiseen kyseisellä alueella, ja edistää osallistavuutta ja sukupuolten välistä tasa-arvoa valtiorakenteita kehitettäessä YK:n turvallisuusneuvoston päätöslauselman 1325 (2000) sekä myöhempien naisia, rauhaa ja turvallisuutta koskevien päätöslauselmien mukaisesti, päätöslauselma 2242 (2015) mukaan lukien. Tähän osallistumiseen kuuluu kehityksen seuraaminen ja siitä raportointi sekä suositusten laatiminen tältä osin, samoin kuin säännöllisten yhteyksien ylläpito Malin ja alueen asianomaisiin viranomaisiin, Kansainvälisen rikostuomioistuimen syyttäjän toimistoon, YK:n ihmisoikeusvaltuutetun toimistoon sekä ihmisoikeuksien puolustajiin ja tarkkailijoihin alueella;

               k)

               seurata asiaankuuluvien YK:n turvallisuusneuvoston päätöslauselmien, erityisesti päätöslauselmien 2056 (2012), 2071 (2012), 2085 (2012), 2100 (2013) ja 2227 (2015) noudattamista ja raportoida siitä.

         2.   Toimeksiantonsa toteuttamiseksi erityisedustaja muun muassa

               a)

               antaa tarvittaessa neuvoja ja raportoi unionin kantojen muotoilusta alueellisilla ja kansainvälisillä foorumeilla voidakseen ennakoivasti edistää ja lujittaa unionin Sahelin alueen kriisiä koskevaa kokonaisvaltaista lähestymistapaa;

               b)

               seuraa yleisellä tasolla kaikkia unionin toimintoja ja on läheisessä yhteistyössä asiaankuuluvien unionin edustustojen kanssa.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea (PTK) ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan vastuualueita.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asianomaisten yksiköiden, erityisesti Sahelin alueen koordinaattorin, kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä marraskuuta 2015 alkavana ja 28 päivänä helmikuuta 2017 päättyvänä kautena 1 770 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista ja turvallisuuteen liittyvistä erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään tilapäisesti työskentelemään erityisedustajan kanssa. Tällaisen tilapäisesti lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa. Sopimuspohjaisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti lähettävän jäsenvaltion, unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvien Euroopan ulkosuhdehallinnon yksiköiden tai unionin edustustojen tiloihin, jotta varmistetaan yhtenäisyys ja johdonmukaisuus niiden vastaavien toimintojen kanssa.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuualueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä ja turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä valmius- ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetettäville erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla toimeksiannossa saavutettua edistymistä koskevan kertomuksen ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuuskysymyksistä.

         11 artikla
   Raportointi
   1.   Erityisedustaja raportoi säännöllisin väliajoin korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa kertomuksia ulkoasiainneuvostolle. Erityisedustaja voi osallistua tietojen antamiseen Euroopan parlamentille Euroopan unionista tehdyn sopimuksen 36 artiklan mukaisesti.
   2.   Erityisedustaja raportoi alueella toimivien unionin edustustojen kanssa yhteensovitetusti parhaista tavoista jatkaa unionin aloitteita, kuten unionin osallistumisesta uudistuksiin, unionin asiaan liittyvien kehityshankkeiden poliittiset näkökohdat mukaan luettuina.
   12 artikla
   Koordinointi unionin muiden toimijoiden kanssa
   1.   Strategian puitteissa erityisedustaja edistää unionin poliittisten ja diplomaattisten toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi.
   2.   Erityisedustajan toimet koordinoidaan unionin edustustojen ja komission, Euroopan ulkosuhdehallinnon ja muiden unionin yksiköiden sekä alueella toimivien muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan alueella oleville jäsenvaltioiden ja unionin edustustoille.
   3.   Paikan päällä pidetään yllä läheisiä suhteita unionin ja jäsenvaltioiden edustustojen päälliköihin. Erityisedustaja antaa EUCAP Sahel Niger ja EUCAP Sahel Mali -operaatioiden johtajille sekä EUTM Mali -operaation komentajalle paikallista poliittista ohjausta tiiviissä yhteistyössä asianomaisten unionin edustustojen kanssa. Erityisedustaja, EUTM Mali -operaation komentaja sekä EUCAP Sahel Niger ja EUCAP Sahel Mali -operaatioiden siviilioperaatioiden komentajat kuulevat toisiaan tarvittaessa.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa korkealle edustajalle, neuvostolle ja komissiolle toimeksiannossa saavutettua edistymistä koskevan kertomuksen kesäkuun 2016 loppuun mennessä ja kattavan kertomuksen toimeksiannon toteuttamisesta marraskuun 2016 loppuun mennessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä marraskuuta 2015.

      Tehty Brysselissä 7 päivänä joulukuuta 2015.

            Neuvoston puolesta

            Puheenjohtaja

         C. CAHEN

      (1)  Neuvoston päätös 2013/133/YUTP, annettu 18 päivänä maaliskuuta 2013, Euroopan unionin erityisedustajan nimittämisestä Saheliin (EUVL L 75, 19.3.2013, s. 29).

      (2)  Neuvoston päätös 2013/488/EU, 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: 2004/566/JHA: Neuvoston päätös 2004/566/YOS, tehty 26 päivänä heinäkuuta 2004, Euroopan poliisiakatemian (CEPOL) perustamisesta tehdyn päätöksen 2000/820/YOS muuttamisesta

text:
               27.7.2004

               FI

               Euroopan unionin virallinen lehti

               L 251/19

      NEUVOSTON PÄÄTÖS 2004/566/YOS,
   tehty 26 päivänä heinäkuuta 2004,
   Euroopan poliisiakatemian (CEPOL) perustamisesta tehdyn päätöksen 2000/820/YOS muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan c alakohdan ja 34 artiklan 2 kohdan c alakohdan,
   ottaa huomioon Irlannin aloitteen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Päätöksellä 2000/820/YOS (3) perustettu Euroopan poliisiakatemia (CEPOL) ei tällä hetkellä ole oikeushenkilö.

               (2)

               Tarkasteltaessa ensimmäisen kolmivuotiskauden toimintaa oikeushenkilöyden puuttuminen on todettu yhdeksi merkittävimmistä Euroopan poliisiakatemian toimivuuden esteistä.

               (3)

               On aiheellista, että Euroopan poliisiakatemialle suodaan oikeushenkilöillä oleva oikeustoimi- ja sopimuskelpoisuus.

               (4)

               Tällä muutoksella ei vaikuteta mahdollisiin myöhemmin tehtäviin muutoksiin, etenkään niihin muutoksiin, joita toiminnan ensimmäisen kolmivuotiskauden tarkastelun perusteella saatetaan pitää tarpeellisina,

         ON PÄÄTTÄNYT SEURAAVAA:
   1 artikla
   Muutetaan päätös 2000/820/YOS seuraavasti:

               1)

               Lisätään seuraava artikla:
               ”4 a artikla
               1.   Euroopan poliisiakatemia on oikeushenkilö.
               2.   Euroopan poliisiakatemialla on kussakin jäsenvaltiossa laajin kansallisen lainsäädännön mukaan oikeushenkilöillä oleva oikeustoimikelpoisuus ja kelpoisuus tehdä sopimuksia. Euroopan poliisiakatemia voi erityisesti hankkia ja luovuttaa irtainta ja kiinteää omaisuutta sekä olla kantajana ja vastaajana oikeudenkäynneissä.
               3.   Edellä 4 artiklan 2 kohdassa tarkoitettu hallintojohtaja on Euroopan poliisiakatemian laillinen edustaja.”

               2)

               Muutetaan 5 artiklan 4 kohta seuraavasti:

                           a)

                           Korvataan d alakohta seuraavasti:

                                       ”d)

                                       sihteeristön yleiset toimintakulut, sanotun kuitenkaan rajoittamatta f alakohdan soveltamista,”

                           b)

                           Korvataan f alakohta seuraavasti:

                                       ”f)

                                       sihteeristön jäsenten palkkaus ja/tai sihteeristön jäsenten palkkauksesta vastaavalle jäsenvaltiolle tai vastaaville jäsenvaltioille aiheutuneiden kustannusten korvaaminen suhteessa jäsenvaltioiden osuuksiin.”

         2 artikla
   Tätä päätöstä noudatetaan sitä päivää seuraavana päivänä, jona se julkaistaan.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 26 päivänä heinäkuuta 2004.

            Neuvoston puolesta

            Puheenjohtaja

         B. BOT

      (1)  EUVL C 1, 6.1.2004, s. 8.

      (2)  Lausunto annettu 20.4.2004 (ei vielä julkaistu Euroopan unionin virallisessa lehdessä).

      (3)  EYVL L 336, 30.12.2000, s. 1.


title: 2014/650/EU: Neuvoston päätös, annettu 8 päivänä syyskuuta 2014 , Euroopan talous- ja sosiaalikomitean maltalaisen jäsenen nimeämisestä

text:
               9.9.2014

               FI

               Euroopan unionin virallinen lehti

               L 268/8

         NEUVOSTON PÄÄTÖS,
   annettu 8 päivänä syyskuuta 2014,
   Euroopan talous- ja sosiaalikomitean maltalaisen jäsenen nimeämisestä

      (2014/650/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Maltan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto teki 13 päivänä syyskuuta 2010 päätöksen 2010/570/EU, Euratom (1) Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi.

               (2)

               Yksi Euroopan talous- ja sosiaalikomitean jäsenenpaikka on vapautunut Michael PARNISin toimikaudenpäätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   NimetäänCharles VELLA Euroopantalous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä syyskuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 251, 25.9.2010, s. 8.


Avis juridique important

|

31997D0798

97/798/EY: Komission päätös, tehty 10 päivänä marraskuuta 1997, tietyntyyppisten Japanista peräisin olevien elektronisten mikropiirien, niin sanottujen DRAMien (dynamic random access memories), tuontia koskevan polkumyynnin vastaisen menettelyn päättämisestä

Virallinen lehti nro L 324 , 27/11/1997 s. 0038 - 0040

KOMISSION PÄÄTÖS,tehty 10 päivänä marraskuuta 1997,tietyntyyppisten Japanista peräisin olevien elektronisten mikropiirien, niin sanottujen DRAMien (dynamic random access memories), tuontia koskevan polkumyynnin vastaisen menettelyn päättämisestä (97/798/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on muutettuna asetuksella (EY) N:o 2331/96 (2), ja erityisesti sen 9 artiklan 2 kohdan,on kuullut neuvoa-antavaa komiteaa,sekä katsoo, että:A. AIKAISEMPI MENETTELY (1) Komissio hyväksyi asetuksella (ETY) N:o 165/90 (3) kaikkien tiedossa olevien kyseisen tuotteen yhteisöön suuntautuvaa vientiä harjoittavien japanilaisten DRAMien tuottajien sitoumukset. Neuvosto otti käyttöön asetuksella (ETY) N:o 2112/90 (4) Japanista peräisin olevien DRAMien tuonnissa jäännöstullin yhteistyöhön osallistumattomien osapuolten saamiseksi DRAMien polkumyynnin vastaisten toimenpiteiden piiriin ja annettujen sitoumusten tukemiseksi.(2) Komissio päätti kesäkuussa 1995 edellä mainittujen polkumyynnin vastaisten toimenpiteiden käyttöönoton suspendoimisesta yhdeksän kuukauden ajaksi (5). Neuvosto pidensi suspendointia maaliskuussa 1996 vielä 12 kuukauden ajaksi (6).B. UUDELLEENTARKASTELU (3) Komissio aloitti Japanista peräisin olevien DRAMien tuontia koskevien toimenpiteiden välivaiheen tarkastelun omasta aloitteestaan heinäkuussa 1995 (yhdessä Korean tasavaltaa koskevien samanlaisten toimenpiteiden tarkastelun kanssa) neuvoston asetuksen (EY) N:o 384/96 (jäljempänä `perusasetus`) 11 artiklan 3 kohdan mukaisesti. Koska Japania koskeva tarkastelu aloitettiin toimenpiteiden soveltamisjakson lopussa, tarkastelu kattoi myös toimenpiteiden päättämisen edellyttämät olosuhteet perusasetuksen 11 artiklan 7 kohdan mukaisesti (7).C. TARKASTELTAVANA OLEVA TUOTE (4) Tutkimuksen kohteena olevat tuotteet ovat dynaamisia hakumuisteja (DRAMeja), joko jalostettuina kiekkoina tai puolijohdesiruina, koottuina tai edelleen moduuleiksi jalostettuina, valmistettuina käyttäen metallioksidipuolijohdeteknologian (MOS-teknologian) muunnelmia mukaan lukien CMOS, BiCMOS ja muut sellaiset ja mukaan lukien rajoituksetta tuotemuunnelmat, joissa käytetään DRAM-teknologiaa, kuten VRAMit, PseudoSRAMit, S-DRAMit (synkronoidut DRAMit), MDRAMit (moniriviset DRAMit) ja R-DRAMit (RAMBUS-DRAMit) kaikilla tiheyksillä (mukaan lukien tulevat tiheydet), niihin pääsyn nopeudesta, niiden konfiguroinnista, kehyksestä tai pakkauksesta tai muista sellaisista seikoista riippumatta.(5) Tuotteet ovat tällä hetkellä luokiteltavissa seuraaviin CN-koodeihin: 8542 13 11, 8542 13 13, 8542 13 15, 8542 13 17, 8542 19 01, 8542 19 05 (valmiiden DRAMien osalta), 8542 13 01 (DRAM-kiekkojen osalta), 8542 13 05 (DRAM-sirujen osalta), 8548 90 00, 8473 30 10 ja 8473 50 10 (DRAM-moduulien, DRAM-levyjen ja DRAM-korttien osalta).D. YHTEISÖN TUOTANNONALAN MÄÄRITELMÄ (6) Tässä tarkastelussa yhteisön tuotannonalan muodostavat Motorola Ltd (Yhdistynyt kuningaskunta), Siemens (Saksa) ja Texas Instruments Italia (Italia). Kaikki nämä toimivat tutkimuksen yhteydessä yhteistyössä ja ovat jäseninä EECA:ssa (European Electronic Component Manufacturers' Association), joka oli alkuperäisen valituksen tekijä.(7) Edellä mainitun yhteisön tuotannonalan yhteinen tuotanto muodostaa perusasetuksen 4 artiklan 1 kohdan mukaisesti pääosan DRAMien koko yhteisön tuotannosta.E. MENETTELYN TUKEMISEN PERUUTTAMINEN (8) Yhteisön tuotannonala peruutti heinäkuussa 1997 tukensa voimassa olevien polkumyynnin vastaisten menettelyjen jatkamiselle (sekä Japanista että Koreasta tulevan tuonnin osalta). Valituksen tekijä katsoi tämän päätöksensä asianmukaiseksi ottaen huomioon suunnitteilla olevat neuvottelut vapaaehtoisten tuotannonalojen välisten sopimusten tekemiseksi valituksen tehneen yhteisön tuotannonalan ja japanilaisen sekä korealaisen DRAM-tuottajien järjestön välillä, minkä tarkoituksena on estää vahingollisen polkumyynnin esiintyminen tulevaisuudessa ja varmistaa, että mikäli polkumyyntitutkimukset aloitettaisiin, ne saataisiin nopeasti päätökseen. Yhteisön tuotannonala on sitoutunut antamaan komissiolle kilpailusäännösten mukaisesti tiedon mahdollisista sopimuksista.F. MENETTELYN PÄÄTTÄMINEN (9) Yhteisön tuotannonalan peruuttaessa tukensa polkumyynnin vastaisten toimenpiteiden jatkamiselle menettely on perusasetuksen 9 artiklan 1 kohdan mukaisesti päätettävä, paitsi jos päättäminen ei ole yhteisön edun mukaista. Tutkimuksessa ei ole tullut esiin mitään yhteisön etua koskevia näkökohtia, jotka tukisivat menettelyn jatkamista näissä olosuhteissa.(10) Edellä esitetyn perusteella komissio ilmoitti asiasta kiinnostuneille osapuolille aikomuksestaan päättää menettely tuen peruuttamisen vuoksi. Uusia yhteisön etunäkökohtiin liittyviä väitteitä ei esitetty.(11) Useat yhteisön DRAMien käyttäjät ovat kuitenkin pyytäneet menettelyn päättämistä taannehtivasti 10 päivästä maaliskuuta 1997 eli siitä päivästä, jona polkumyyntitulli otettiin toimenpiteiden suspendoinnin päätyttyä uudelleen käyttöön. Näin ollen kyseisen päivän jälkeen maksetut polkumyyntitullit olisi palautettava.(12) Käyttäjät ovat väittäneet, että ne eivät voineet maaliskuussa 1997 tapahtuneen polkumyyntitullien uudelleenkäyttöönoton jälkeen aina välttää polkumyyntitullien maksamista ostamalla DRAMeja sitoumusten piiriin kuuluvien myyntikanavien välityksellä. Asianomaiset osapuolet ovat väittäneet lisäksi, että hintasitoumuksissa (jotka otettiin myös uudelleen käyttöön maaliskuussa 1997) noudatettavan viitehintajärjestelmän vuoksi ne ovat joutuneet maksamaan yhteisössä ostetuista DRAMeista korkeampia hintoja kuin mitä muualla maailmassa olevat kilpailijat ovat maksaneet. Asianomaiset käyttäjät ovat väittäneet, että nämä olosuhteet ovat vaikuttaneet kielteisesti niiden kilpailukykyyn.(13) Käyttäjät viittasivat myös julkaistuihin komission elinten alustaviin päätelmiin. Ne huomauttivat komission elinten ennakoineen, että Japanin osalta olisi otettava käyttöön alhaisempi jäämätulli, joka tulisi voimaan taannehtivasti 10 päivästä maaliskuuta 1997, eli päivästä, jona polkumyynnin vastaiset toimenpiteet otettiin uudelleen käyttöön. Jos tutkimuksessa olisi tultu näihin päätelmiin, väliaikaisen ja lopullisen tullin välinen erotus olisi palautettu polkumyyntitullia maksaneille tuojille. Käyttäjät ovat väittäneet, että jos taannehtivuus olisi katsottu perustelluksi oletetussa toimenpiteiden uudelleen käyttöönottotilanteessa, sitä suuremmalla syyllä taannehtivuus olisi perusteltua, kun tutkimuksen tuloksena on menettelyn päättäminen.(14) Edellä mainitun pyynnön osalta komissio katsoo, että koska perusasetuksessa ei säädetä menettelyn taannehtivasta päättämisestä, tämä pyyntö olisi mahdollista hyväksyä vain, jos se olisi perusteltu yhteisön oikeuden yleisten periaatteiden mukaisesti. Yksikään kyseisistä periaatteista ei kuitenkaan sovellu tarkasteltavana olevaan tapaukseen.(15) Eräässä polkumyynnin vastaisessa menettelyssä tarkastelu päätettiin taannehtivasti sillä perusteella, että polkumyynnin vastaisia toimenpiteitä oli pidennetty yli kolmen vuoden ajaksi pitkään kestäneen uudelleentarkastelun vuoksi (8). Tähän tapaukseen liittyvät tosiseikat eivät kuitenkaan ole verrattavissa mainittuun tilanteeseen, koska tarkasteltavana olevassa menettelyssä polkumyynnin vastaiset toimenpiteet suspendoitiin ajanjaksoksi kesäkuusta 1995 maaliskuuhun 1997, toisin sanoen muutamaa kuukautta lukuun ottamatta koko siksi ajaksi, jonka toimenpiteiden kesto piteni tarkastelun vuoksi. Yhteisön käyttäjien tuotannonalan, joka oli pyytänyt tätä suspendointia ja on hyötynyt siitä, ei voida näin ollen katsoa joutuneen kohtuuttomasti kärsimään tästä uudelleentarkastelusta.(16) Käyttäjien esille ottaman jäämätullien soveltamisalaan kuuluvien myyntikanavien kautta tapahtuvaa tuontia koskevan väitteen osalta todetaan, että kyseiset vaikeudet johtuvat toimenpiteiden ominaisuuksista, eikä niiden sen vuoksi voi katsoa oikeuttavan toimenpiteiden päättämistä taannehtivasti.(17) Lisäksi ei ole mahdollista hyväksyä sitä, että käyttäjille olisi aiheutunut kohtuutonta haittaa, jos ne olivat väitteen mukaan joutuneet ostamaan japanilaista ja korealaista DRAMeja hinnoilla, jotka olivat viitehintajärjestelmän vuoksi korkeampia kuin yhteisön ulkopuolelle sovellettavat hinnat. Viitehinnoilla, joita muutettiin jatkuvasti normaaliarvon muutoksia vastaavasti, varmistettiin vain se, että sitoumusten piiriin kuuluva tuonti ei tapahtunut polkumyynnillä, ja kolmansien maiden markkinoilla viitehintoja alhaisemmilla hinnoilla tapahtuneen myynnin voidaan näin ollen olettaa tapahtuneen polkumyyntihinnoin. Sen tosiseikan, että kolmansissa maissa tapahtunut polkumyynti on antanut kyseisistä maista oleville käyttäjille kilpailuedun yhteisön käyttäjiin nähden, ei katsota jäämätullein taannehtivaa peruuttamista tukevaksi asianmukaiseksi syyksi.(18) Lisäksi käyttäjien pyyntöä ei katsota voitavan perustella sillä tosiseikalla, että komissio oli alustavia päätelmiä julkistaessaan viitannut mahdollisuuteen, jonka mukaan tutkimuksen lopullisten tulosten osoittaessa polkumyynnin uudelleen alkamisen ja vahingon aiheutumisen todennäköisyyden oikeuttavan toimenpiteiden ottamisen uudelleen käyttöön, muutettu polkumyyntitulli voitaisiin ottaa Japanin osalta käyttöön taannehtivasti. Kaikki asiasta kiinnostuneet osapuolet ymmärsivät näiden viittausten alustavan luonteen, joten perusteltuja odotuksia ei voinut tällä perusteella syntyä.(19) Lisäksi taannehtivasti tapahtuva menettelyn päättäminen, jonka perusteella 10 päivästä maaliskuuta 1997 maksetut polkumyyntitullit palautettaisiin, asettaisi huonompaan asemaan ne viejät, jotka noudattivat sitoumusten perusteella määrättyjä viitehintoja, sekä ne tuojat, jotka ovat ostaneet näillä hinnoilla. Asia olisi näin erityisesti siinä tapauksessa, jos, kuten käyttäjät ovat esittäneet, yhteisössä maksetut hinnat olivat viitehintajärjestelmän vuoksi maailmanmarkkinahintoja korkeammat.(20) Lopuksi olisi huomattava, että kaikkien maksettujen polkumyyntitullien palauttaminen on aina mahdollista perusasetuksen 11 artiklan 8 kohdan nojalla tehdyn palautusta koskevan hakemuksen perusteella.(21) Edellä esitetyn perusteella menettelyn päättämistä taannehtivasti koskeva pyyntö hylätään.(22) Sen jälkeen, kun kaikkia asiaan kuuluvia erilaisia etuja oli arvioitu kokonaisuutena, tehtiin päätös menettelyn päättämisestä. Näin ollen polkumyyntitullien soveltaminen Japanista peräisin olevien DRAMien tuonnissa lakkaa. Menettelyn päättäminen vapauttaa myös japanilaiset viejät sitoumuksista, jotka on hyväksytty komission asetuksella (ETY) N:o 165/90 ja komission päätöksellä 92/494/ETY (9),ON TEHNYT TÄMÄN PÄÄTÖKSEN:1 artikla Päätetään polkumyynnin vastainen menettely, joka koskee Japanista peräisin olevien CN-koodeihin- 8542 13 11, 8542 13 13, 8542 13 15, 8542 13 17, 8542 19 01, 8542 19 05 (valmiiden DRAMien osalta), 8542 13 01 (DRAM-kiekkojen osalta),- 8542 13 05 (DRAM-sirujen osalta),- 8548 90 00, 8473 30 10 ja 8473 50 10 (DRAM-moduulien, DRAM-levyjen ja DRAM-korttien osalta)kuuluvien dynaamisten välimuistien (DRAMien) tuontia.2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 10 päivänä marraskuuta 1997.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1(2) EYVL L 317, 6.12.1996, s. 1(3) EYVL L 20, 25.1.1990, s. 5(4) EYVL L 193, 25.7.1990, s. 1(5) Komission päätös (95/197/EY), EYVL L 126, 9.6.1995, s. 56.(6) Neuvoston asetus (EY) N:o 399/96, EYVL L 55, 6.3.1996, s. 1.(7) EYVL C 181, 15.7.1995, s. 13(8) Neuvoston asetus (ETY) N:o 2655/93, EYVL L 244, 30.9.1993, s. 1.(9) EYVL L 299, 15.10.1992, s. 43


Avis juridique important

|

32001D0908

2001/908/EY,Euratom: Neuvoston päätös, tehty 26 päivänä marraskuuta 2001, talous- ja sosiaalikomitean ruotsalaisen jäsenen nimeämisestä

Virallinen lehti nro L 337 , 20/12/2001 s. 0036 - 0036

Neuvoston päätös,tehty 26 päivänä marraskuuta 2001,talous- ja sosiaalikomitean ruotsalaisen jäsenen nimeämisestä(2001/908/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Aina Margareta REGNELLin erottua, mikä on annettu neuvostolle tiedoksi 30 päivänä toukokuuta 2001, jaottaa huomioon Ruotsin hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään Ingrid JERNECK talous- ja sosiaalikomitean jäseneksi Aina Margareta REGNELLin tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 26 päivänä marraskuuta 2001.Neuvoston puolestaPuheenjohtajaR. Landuyt(1) EYVL L 257, 19.9.1998, s. 37.


title: 2012/408/EU: Euroopan parlamentin ja neuvoston päätös, annettu 4 päivänä heinäkuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (EGF/2012/000 TA 2012 – tekninen apu komission aloitteesta)

text:
               20.7.2012

               FI

               Euroopan unionin virallinen lehti

               L 192/11

         EUROOPAN PARLAMENTIN JA NEUVOSTON PÄÄTÖS,
   annettu 4 päivänä heinäkuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (EGF/2012/000 TA 2012 – tekninen apu komission aloitteesta)
   (2012/408/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 8 artiklan 2 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ‧EGR‧, on perustettu lisätuen tarjoamiseksi maailmankaupassa tapahtuneiden huomattavien rakenteellisten muutosten vuoksi irtisanotuille työntekijöille ja heidän auttamisekseen työmarkkinoille uudelleen integroitumisessa.

               (2)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (3)

               Asetuksen (EY) N:o 1927/2006 mukaan 0,35 prosenttia vuotuisesta enimmäismäärästä voidaan käyttää vuosittain tekniseen apuun komission aloitteesta. Budjettivallan käyttäjä ehdottaa, että varoja otetaan käyttöön 730 000 euroa.

               (4)

               EGR:stä olisi sen vuoksi otettava käyttöön varoja teknisen avun antamiseksi komission aloitteesta,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 730 000 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 4 päivänä heinäkuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


Tärkeä oikeudellinen huomautus

|

52006DP0479

Euroopan parlamentin päätös Gabriele Albertinin parlamentaarisen koskemattomuuden ja erioikeuksien puolustamista koskevasta pyynnöstä (2006/2099(IMM))

Virallinen lehti nro 314 E , 21/12/2006 s. 0082 - 0082

		P6_TA(2006)0479Gabriele Albertinin parlamentaarisen koskemattomuuden puolustamista koskeva pyyntöEuroopan parlamentin päätös Gabriele Albertinin parlamentaarisen koskemattomuuden ja erioikeuksien puolustamista koskevasta pyynnöstä (2006/2099(IMM))Euroopan parlamentti, joka- ottaa huomioon Gabriele Albertinin esittämän, 25. huhtikuuta 2006 päivätyn pyynnön, josta ilmoitettiin täysistunnossa 27. huhtikuuta 2006 ja joka koski hänen parlamentaarisen koskemattomuutensa puolustamista häntä vastaan Milanon aluetuomioistuimessa käynnistetyn rikosoikeudenkäynnin yhteydessä,- kuultuaan Gabriele Albertinia työjärjestyksen 7 artiklan 3 kohdan mukaisesti,- ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,- ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1],- ottaa huomioon työjärjestyksen 6 artiklan 3 kohdan ja 7 artiklan,- ottaa huomioon oikeudellisten asioiden valiokunnan mietinnön (A6-0378/2006);1. päättää puolustaa Gabriele Albertinin parlamentaarista koskemattomuutta;2. kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Italian tasavallan kyseessä oleville viranomaisille.[1] Asia 101/63, Wagner v. Fohrmann ja Krier, Kok. 1964 suomenkielinen erityispainos I, s. 203, ja asia 149/85, Wybot v. Faure ym., Kok. 1986 suomenkielinen erityispainos VIII, s. 729.--------------------------------------------------


title: 2010/305/: Neuvoston päätös, annettu 26 päivänä huhtikuuta 2010 , Euroopan talous- ja sosiaalikomitean itävaltalaisen jäsenen nimeämisestä

text:
               1.6.2010

               FI

               Euroopan unionin virallinen lehti

               L 134/75

         NEUVOSTON PÄÄTÖS,
   annettu 26 päivänä huhtikuuta 2010,
   Euroopan talous- ja sosiaalikomitean itävaltalaisen jäsenen nimeämisestä
   (2010/305/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon neuvoston päätöksen 2006/524/EY, Euratom (1),
   ottaa huomioon Itävallan hallituksen ehdotuksen,
   ottaa huomioon komission lausunnon,
   sekä katsoo, että yksi Euroopan talous- ja sosiaalikomitean jäsenen paikka on vapautunut Heinz PETERin toimikauden päätyttyä,
   ON HYVÄKSYNYT TÄMÄN PÄÄTÖKSEN:
   1 artikla
   Nimetään Alfred GAJDOSIK, Mitglied im Präsidium der Fraktion Christlicher Gewerkschafter im Österreichischen Gewerkschaftsbund, Vorsitzender der Fraktion Christlicher Gewerkschafter in der Gewerkschaft vida und Mitglied im Präsidium der vida (Gruppe III – Vertreter der übrigen wirtschaftlichen und sozialen Interessen), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 26 päivänä huhtikuuta 2010.

            Neuvoston puolesta

            Puheenjohtaja

         M. Á. MORATINOS

      (1)  EUVL L 207, 28.7.2006, s. 30.


title: Euroopan parlamentin päätös (EU) 2017/1669, annettu 27 päivänä huhtikuuta 2017, vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/225

         EUROOPAN PARLAMENTIN PÄÄTÖS (EU) 2017/1669,
   annettu 27 päivänä huhtikuuta 2017,
   vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2015 sekä viranomaisen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä viranomaiselle (05873/2017 – C8-0060/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0098/2017),

               1.

               myöntää Euroopan elintarviketurvallisuusviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 97.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EYVL L 31, 1.2.2002, s. 1.

      (5)  EUVL L 328, 7.12.2013, s. 42.